b'\n_START_ARTICLE_\nGolden Heart\n_START_PARAGRAPH_\nGolden Heart er det f\xc3\xb8rste soloalbumet til Mark Knopfler etter oppl\xc3\xb8sningen av rockegruppa Dire Straits i 1995. Det kom ut p\xc3\xa5 Warner Bros. Records/WEA 26. mars i 1996. _NEWLINE_Fra hans tidligere band Dire Straits fikk han med seg keyboardisten Guy Fletcher, som utfylles med andre musikere p\xc3\xa5 keyboard, orgel og piano i tillegg til bl.a. bassgitar og trommer._NEWLINE_En del av sangene er preget av irsk folkemusikk med musikere innen denne sjangeren, bl.a. p\xc3\xa5 fiolin, irsk tinnfl\xc3\xb8yte og irsk sekkepipe (som pumpes med begge armene i stedet for \xc3\xa5 bl\xc3\xa5se). Noen av disse musikerne spilte ogs\xc3\xa5 sammen med Knopfler til hans filmmusikk til \xc2\xabCal\xc2\xbb i 1984 med denne sjangeren._NEWLINE_\xc2\xabJe Suis D\xc3\xa9sol\xc3\xa9\xc2\xbb er spesiell i den forstand at den best\xc3\xa5r av irsk folkemusikk med et fransk refreng._NEWLINE_Den mektige folkrockel\xc3\xa5ta \xc2\xabCannibals\xc2\xbb (med en fremtredende trekkspill-melodi) ble en radiohit i Norge. Ogs\xc3\xa5 tittelsporet og \xc2\xabDarling Pretty\xc2\xbb spilles av og til i norsk radio.'